ການປະທະກັນ ຢ່າງຮ້າຍແຮງ ຍັງດຳເນີນ ຢູ່ຕໍ່ມາ ໃນອີຈິບ (ວີດີໂອ/ສະໄລດ໌)
​ເຈົ້າ​ໜ້າ​ທີ່ກະຊວງ​ສາທາລະນະ​ສຸກ ກ່າວ​ວ່າ ການ​ປະທະ​ກັນ​ໃນ​ມື້​ນີ້ ​ເຮັດ​ໃຫ້​ຢ່າງ​ໜ້ອຍ 6 ຄົນ​ເສຍ​ຊີວິດ ​ແລະ​ອີກ 33 ຄົນ​ໄດ້​ຮັບ​ບາດ​ເຈັບ.
ການປະທະກັນຢ່າງຮ້າຍແຮງໃນອີຈິບຍັງດໍາເນີນຢູ່ຕໍ່ມາໃນວັນ ອັງຄານມື້ນີ້ ເຖິງ ແມ່ນວ່າໄດ້ມີການຮຽກຮ້ອງຈາກປະທານາທິ ບໍດີຊົ່ວຄາວຂໍໃຫ້ປະຊາຊົນຈົ່ງຢູ່ໃນຄວາມສະຫງົບ ແລະຫລີກ ເວັ້ນຈາກການກໍ່ຄວາມຮຸນແຮງກໍຕາມ ບັນດາເຈົ້າໜ້າທີ່ກະຊວງສາທາລະນະສຸກ ກ່າວວ່າ ການປະ ທະກັນ ໃນວັນອັງ ຄານມື້ນີ້ ໃກ້ກັບບ່ອນນັ່ງປະທ້ວງ ຂອງພວກ ສະໜັບສະໜຸນ ປະທານາທິບໍດີທີ່ໂຄ່ນລົ້ມ ທ່ານ Mohammed Morsi ຢູ່ທີ່ມະຫາວິທະຍາໄລ ໄຄໂຣ ເຮັດໃຫ້ຢ່າງໜ້ອຍ 6 ຄົນ ເສຍຊີວິດ ແລະອີກ 33 ຄົນໄດ້ຮັບບາດເຈັບ ມີຢ່າງໜ້ອຍ 4 ຄົນເສຍຊີວິດໃນວັນຈັນວານນີ້ ຈາກການຕໍ່ສູ້ກັນ ລະຫວ່າງພວກສະໜັບສະໜຸນ ແລະພວກຕໍ່ຕ້ານທ່ານ Morsi ປະທານາທິບໍດີຊົ່ວຄາວ ທ່ານ Adly Mansour ໄດ້ຖະແຫຼງຕໍ່ ໂທລະພາບຂອງ ລັດໃນແລງວັນຈັນວານນີ້ ບອກຊາວອີຈິບວ່າ ການປະນີປະນອມເປັນສິ່ງຈໍາເປັນ ເພື່ອໃຫ້ປະເທດຊາດສາມາດກ້າວໄປຂ້າງໜ້າ ທ່ານກ່າວວ່າ : “ພວກເຮົາ ຢາກເລີ້ມຕົ້ນໜ້າໃໝ່ ທີ່ປາດສະຈາກຄວາມລໍາອຽງກຽດຊັງ ແລະການແບ່ງ ແຍກກັນ ພວກເຮົາຕ້ອງການຢາກຊຸກຍູ້ໃຫ້ຜູ້ໃດກໍຕາມທີ່ພະຍາຍາມເຮັດແນວໃດ ແນວນຶ່ງແກ່ປະເທດຂອງລາວ ແລະບໍ່ແມ່ນທໍາລາຍລ້າງ ມັນເຖິງເວລາແລ້ວທີ່ຈະສ້າງຕັ້ງປະເທດຊາດ ບົນພື້ນຖານຂອງການປະນີປະນອມ ໃນເລື້ອງທີ່ຜ່ານມາ ເພື່ອເຫັນແກ່ອະນາຄົດຂ້າງໜ້າ ” ໃນຂະນະດຽວກັນ ກຸ່ມປົກປ້ອງສິດທິມະນຸດ Human Right Watch ກໍາລັງຮຽກຮ້ອງໃຫ້ລັດຖະບານອີຈິບຈົ່ງຫາທາງຍຸຕິຄວາມຮຸນແຮງທາງສາສະໜາຢ່າງ ຮີບດ່ວນ ໂດຍເນັ້ນໜັກໃສ່ການໂຕມຕີຊາວຄຣິສຕຽນ ໃນຮອບຫຼາຍໆອາທິດທີ່ ຜ່ານມາ ນັບຕັ້ງແຕ່ໄດ້ມີການໂຄ່ນລົ້ມທ່ານ Morsi ກຸ່ມ Human Right Watch ກ່າວໃນວັນອັງຄານມື້ນີ້ ພວກເຈົ້າໜ້າທີ່ຄວນສອບສວນຢ່າງຮີບດ່ວນເບິ່ງເຫດຮ້າຍເຫຼົ່ານີ້ ແລະບັນດາຜູ້ນໍາທາງສາສະໜາ ແລະການເມືອງ ຄວນ “ປະນາມການໂຈມຕີທາງສາສະໜາທີ່ ເປັນອັນຕະລາຍທີ່ພວມເພີ້ມທະວີຂຶ້ນ” ນັ້ນ